b'\n_START_ARTICLE_\nJakob Pu\xc5\xa1talski\n_START_SECTION_\n\xc5\xbdivljenjepis\n_START_PARAGRAPH_\nJakob Pu\xc5\xa1talski je po svojem o\xc4\x8detu Kri\xc5\xa1tofu leta 1550, kot mladoleten, podedoval zapu\xc5\xa1\xc4\x8dino takrat vredno 52 goldinarjev 59 krajcarjev. Ker je bil mladoleten mu je bil za varuha postavljen Kozma Rauber._NEWLINE_Konec petdesetih let 16. stoletja so pu\xc5\xa1talski podlo\xc5\xbeniki za\xc4\x8deli ribariti za svoje gospode do Gori\xc4\x8dan na Sori in njenih pritokih. Pri tem so poleg trnka uporabljali tudi ve\xc4\x8dje ali manj\xc5\xa1e mre\xc5\xbee. Lo\xc5\xa1ki oskrbnik je hotel temu narediti konec, a vedel je, da bodo Pu\xc5\xa1talski zahtevali, da pride \xc5\xa1kof osebno na obravnavo (1567). Freisin\xc5\xa1ki \xc5\xa1kof je posredoval na vseh koncih in krajih, obrnil se je celo na nadvojvoda Karla. Ker ni bilo sankcij je Jakob postal \xc5\xa1e predrznej\xc5\xa1i in pri svojem polju ob Sori postavil mre\xc5\xbeo; ko je drugi dan lo\xc5\xa1ki oskrbnik storil enako, se je Pu\xc5\xa1talski prito\xc5\xbeil na de\xc5\xbeeli (1587)._NEWLINE_Ko je Jakob Pu\xc5\xa1talski umrl brez potomcev, se je za\xc4\x8del boj za njegovo dedi\xc5\xa1\xc4\x8dino.'